**ΑΝΑΚΟΙΝΩΣΗ ΣΧΕΤΙΚΑ ΜΕ ΤΗ ΔΙΑΔΙΚΑΣΙΑ ΕΝΣΤΑΣΕΩΝ**

Θα θέλαμε να επιστήσουμε την προσοχή των Κοινωνικών Συμπράξεων στα κατωτέρω:

* Οι Κοινωνικές Συμπράξεις θα πρέπει να δημοσιοποιήσουν και καταστήσουν σαφές στους απορριφθέντες δυνητικούς ωφελούμενους πώς η ένσταση υποβάλλεται **ΜΟΝΟ** με τη διαδικασία που προβλέπεται στην υπ’ αριθμ. Δ23/οικ.45100/3205/12.10.2015 απόφαση της Αναπληρώτριας Υπουργού Εργασίας, Κοινωνικής Ασφάλισης και Κοινωνικής Αλληλεγγύης (ΦΕΚ 2205/13.10.2015 τ.Β΄). Ένσταση που έχει υποβληθεί με οποιονδήποτε άλλον τρόπο είναι **ΑΠΑΡΑΔΕΚΤΗ και ΑΠΟΡΡΙΠΤΕΤΑΙ.**
* Ο Δικαιούχος/Επικεφαλής Εταίρος **και μόνο αυτός** συγκεντρώνει και αποστέλλει στη Διαχειριστική Αρχή όλες τις ενστάσεις που θα υποβληθούν σε όλους τους εταίρους της Κοινωνικής Σύμπραξης, καθώς και τον προβλεπόμενο συνημμένο πίνακα.
* Η δημόσια ανάρτηση των αποτελεσμάτων δέον να γίνει την ίδια ημερομηνία σε όλους τους εταίρους της ίδιας Κοινωνικής Σύμπραξης.